आरोही पात का रेखांश
आरोही पात का रेखांश (longitude of the ascending node), जो ☊ या Ω द्वारा चिन्हित करा जाता है, अंतरिक्ष में किसी वस्तु की कक्षा समझने के लिये प्रयोग होने वाली कक्षीय राशियों में से एक है। यह किसी काल्पनिक सन्दर्भ समतल में सन्दर्भ दिशा से आरोही पात के बीच बना कोण (ऐंगल) होता है। "आरोही पात" (ascending node) वह बिन्दु है जहाँ वस्तु की कक्षा सन्दर्भ समतल को भेदकर निकलती है।